Aalborg Zoo har fået en ny beboer. For i mandags fødte havens hun-tapir, Tapita, en unge, der både spiser og har det godt, oplyser Aalborg Zoo. Ungen går lige nu indendørs med sin mor, Tapita, og far, Diego, og først når vejret bliver lidt varmere, kan den lille ny komme med sin mor udenfor, før gæsterne i zoo kan se den. Det er endnu uvist, om ungen er en han eller en hun. Tapirunger bliver født med lyse striber og pletter, der camouflerer dem perfekt, når de skal skjule sig for rovdyr. Mønsteret i pelsen forsvinder gradvist i løbet af det første leveår. Der findes fire arter af tapirer. Aalborg Zoo har lavlandstapirer, der lever i regnskovene i Sydamerika. Tapiren opholder sig næsten altid i nærheden af vand eller sumpede områder, hvor den plasker rundt og ruller sig i mudder for at holde sig afkølet, og hvis tapiren føler sig truet, søger den ud i vandet.

Opsummering:
Gæsterne i zoo må dog vente med at se den lille ny, til vejret bliver lidt varmere.